שר הטבעות (טרילוגיית סרטים)

ממוזער
טרילוגיית סרטי שר הטבעות (באנגלית: The Lord of the Rings Trilogy) היא זיכיון סרטי קולנוע ניו זילנדיים-אמריקאיים מסוגת פנטזיה אפית שוברי קופות שבוימו על ידי פיטר ג'קסון, המבוססים על ספרי הפנטזיה האפית "שר הטבעות" מאת ג'ון רונלד רעואל טולקין. בטרילוגיית הסרטים מככב אנסמבל שחקנים, בהם איאן מקלן, איאן הולם, ויגו מורטנסן, ג'ון ריס-דייוויס, כריסטופר לי, הוגו ויבינג, שון בין, קייט בלאנשט וליב טיילר.

הטרילוגיה זכתה להצלחה קופתית גדולה. שלושת הסרטים זכו ב-17 פרסי אוסקר במצטבר וכן בעשרה פרסי סאטורן. כל סרט יצא בנוסף במהדורה מורחבת ב-DVD כשנה לאחר יציאתו לקולנוע.

זיכיון הסרטים הארץ התיכונה הכולל גם את טרילוגיית סרטי ההוביט מדורג בתוך עשרת המקומות הראשונים ברשימת זיכיונות הסרטים המכניסים ביותר בכל הזמנים, אחרי זיכיונות כמו היקום הקולנועי של מארוול, מלחמת הכוכבים, הארי פוטר וג'יימס בונד.

שלושת סרטי הטרילוגיה הם:
 שר הטבעות: אחוות הטבעת (2001)
 שר הטבעות: שני הצריחים (2002)
 שר הטבעות: שיבת המלך (2003)

 תקציר העלילה 

בתקופה קדומה חישל סאורון את הטבעת האחת, נשק המאגד בתוכו את הכוח ועמו ניתן להשתלט על העולם. הטבעת נפלה בידי איסילדור נסיך גונדור, שכרת את אצבעו של סאורון עם הטבעת. סאורון נוצח אך רוחו ממשיכה לחיות כל עוד הטבעת קיימת. איסילדור איבד את הטבעת והיא התגלגלה כעבור אלפי שנים לידי בילבו בגינס, הוביט מהפלך.

סדרת סרטי ההרפתקאות מתארת את מסעו של פרודו בגינס, אחיינו של בילבו, בדרכו להשמיד את הטבעת. הדרך היחידה להשמדה היא שרפה באש הר הגזירה, המקום בו חושלה, שנמצא בתוך מורדור, מקום משכנו של סאורון. את מסעו של פרודו מלווה לכל אורכו סם גמג'י, משרתו הנאמן, והוא זוכה לעזרה מהאיסטרי גנדלף.

במקביל, אראגורן היורש האמיתי של כתר גונדור, עובר את מסעו האישי בדרכו לחזור אל כס המלוכה השייך לו.

 הפקה 
אף על פי שסרטי "שר הטבעות" צולמו בעיקרם בניו זילנד, ההפקה עצמה היא למעשה ניו זילנדית-אמריקאית.

 צוות שחקנים 
 שחקן  דמות  תיאור הדמות הוביטים אלייז'ה ווד  פרודו בגינס  הוביט צעיר אשר מקבל לידיו את 'הטבעת האחת' מדודו בילבו בגינס ובכך הופך לנושא הטבעת - עליו מוטלת המשימה להגיע להר האבדון, עמוק בשטח האויב כדי להשמיד את הטבעת ובכך להשמיד את סאורון שון אוסטין  סמוויז גמג'י  הוביט צעיר ושמנמן, גנן במקצועו, שהופך לשותפו הנאמן של פרודו במסעו להשמדת הטבעת.   מריאדוק "מרי" ברנדיבאק  הוביט צעיר, חברם הטוב של פיפין ופרודו. בילי בויד  פרגרין "פיפין" טוק  הוביט צעיר וקל דעת, חברו הטוב של מרי. איאן הולם  בילבו בגינס  דודו של פרודו, אשר העניק את 'הטבעת האחת' לפרודו ביום הולדתו ה-111 בתחילת הטרילוגיה. עסוק בכתיבת ספר המתאר את הרפתקאותיו השונות ובייחוד כיצד הגיעה 'הטבעת האחת' לידיו. אלפים הוגו ויבינג  האדון אלרונד  יצור הידוע בהיותו חצי-אלף שבחר בחיי האלמוות (בשונה מאלרוס אחיו). מחזיק באחת משלוש טבעות בני הלילית - ויליה, טבעת האוויר בעלת אבן הספיר. שר ומנהיג האלפים הנעלים של ריוונדל, אשר מדריך ועוזר לגבש את אחוות הטבעת במועצה הקרויה "מועצת אלרונד". ידיד נאמן לגלדריאל וגנדאלף האפור, אשר חבר איתם במועצה הלבנה. אין לו הרבה אמונה בגזע בני-האדם בעקבות כישלונותיהם הרבים בהתמודדות מול האופל. אימץ את אראגורן, המיועד לשאת את כתר גונדור. קייט בלאנשט  הגבירה גלדריאל  האדירה שבאלפים. מלכת יער לות'לוריין. היא נותנת לפרודו כוח ואמונה וחושפת בפניו את אחת משלוש טבעות האלפים - נניה, טבעת המים בעלת אבן האחלמה - אשר תחת חסותה; כמו כן מחלקת מתנות אישיות לכל חברי האחווה. היא מצליחה לעמוד בפיתוי מול כוחה של הטבעת, וכך מוכיחה את חוכמתה. ליב טיילר  ארוון  בתו של האדון אלרונד. מאוהבת באראגורן. מתלבטת בין עזיבת הארץ התיכונה לארץ האלים עם גזע האלפים למען תחיה לעד, לבין להישאר עם אראגורן בן התמותה. מחליטה לבסוף להישאר ולהיהפך לבת-תמותה כמותו. אורלנדו בלום  לגולאס  נסיך בני הלילית של יעראופל, בנו של המלך תרנדוויל. קשת מיומן ואחד מתשעת חברי אחוות הטבעת. מרטון קסוקס  האדון קלבורן  אלף ושליט לות'לוריין יחד עם אשתו, הגבירה גלדריאל. בני-אדם ויגו מורטנסן  אראגורן  יורש הכתר של ממלכת גונדור, אשר מסתיר את זהותו לפי-שעה כשומר-יערות בשם 'צעדן'. אמיץ ואציל אך עם זאת ספקן לגבי יכולותיו וגורלו כמלך גונדור, בעקבות כישלונו של אביו הקדמון יסילדור להשמיד את 'הטבעת האחת'. חבר באחוות הטבעת ומנהיגה זמן מה. אהבתו שמורה לאלפית ארוון, גבירת ריוונדל. שון בין  בורומיר  לוחם גדול מגונדור ובנו בכורו אהובו של דנאתור, עוצר מלכות גונדור. דייוויד ווינהם  פאראמיר  אחיו של בורומיר ובנו הצעיר של דנאתור, עוצר ממלכת גונדור. ניחן באומץ ורגישות. מנסה ככל יכולתו לרצות את אביו המרוחק שהעדיף את בורומיר אחיו על פניו. מתקשה לעמוד בפיתוי מול כוחה של 'הטבעת האחת', אך מצליח. ג'ון נובל  דנאתור  עוצר מלכות גונדור. אביהם של בורומיר ופאראמיר. ברנרד היל  תיאודן  מלך רוהאן. הוא כמעט מובס על ידי איחוז אשר נוצר מכישוף של סארומן הלבן. מבריא על ידי גנדאלף ומנהיג את רוהאן במהלך הקרבות. מירנדה אוטו  אאווין  אחייניתו של תיאודן. רוצה להוכיח עצמה בקרב. מתאהבת באראגורן, אשר אוהב אחרת. קארל אורבן  איאומר  אחיה של אאווין, האחיין של תיאודן ויורש העצר של ממלכת רוהאן אחרי מות בנו של המלך, תיאודרד. איסטרי איאן מקלן  גנדלף האפור מיאר טוב לב, אשר הגיע מארץ האלים בדמות קוסם זקן וחכם (אחד מבין חמשת האיסטרי). מחזיק בסתר באחת משלוש טבעות בני הלילית - נריה, טבעת האש בעלת אבן האודם. היוזם של התוכנית להפלת שר האופל סאורון, יחד עם ידידיו חברי המועצה הלבנה האדון אלרונד חצי-אלף והגבירה גלדריאל. כריסטופר לי  סרומן הלבן המיאר החזק ביותר, שבא מארץ האלים, בדמות קוסם ישיש וחכם (אחד מבין חמשת האיסטרי), אך הושחת בתקווה למצוא את 'הטבעת האחת', או לחלוק עם כוחו של סאורון, ומכאן נהפך לאויב מושבע של גנדאלף האפור והגבירה גלדריאל. הוא מייצר צבא אורקים בתחום הצריח של איסנגרד (צריח אורתנק). עמד בראש המועצה הלבנה. גמדים ג'ון ריס-דייוויס  גימלי  גמד ולוחם אמיץ, נסיך ממלכת ארבור, חבר באחוות הטבעת. כחלק מהשנאה השוררת בין בני הלילית לגמדאים, גימלי הוא יריב ללגולאס, אך במהרה הוא נעשה חבר נאמן. גימלי הוא בנו של גלוין, אחד מהגמדים מ"ההוביט". אויבים בראד דוריף  גרימה לשון נחש  משרתו של סארומן באדוראס, המונע מתיאודן להחליט את החלטותיו בעצמו. חושק באאווין. מגורש מאדוראס על ידי תיאודן עצמו לאחר בואו של גנדאלף. אנדי סירקיס  סמיאגול/גולום  יצור אשר בעברו היה הוביט בשם סמיאגול אשר השיג את 'הטבעת האחת'. בתמורה לחיי הנצח שהיא מעניקה, הטבעת כילתה אותו ושינתה את צורתו ליצור נתעב ובודד. גולום רוצה להשיג את הטבעת, לה הוא קורא 'חמדתי', בכל מחיר.

הכנסות הסרטים
 סרט תאריך יציאה סכום הכנסות דירוג בקופות מכל הזמנים תקציב רווחים מקור ארצות הברית מחוץ לארצות הברית ברחבי העולם בארצות הברית ברחבי העולם שר הטבעות: אחוות הטבעת 19 בדצמבר 2001 $314,776,170 $555,985,574 $870,761,744 #28 #22 $93,000,000 $777,761,744 שר הטבעות: שני הצריחים 18 בדצמבר 2002 $341,786,758 $583,495,746 $925,282,504 #17 #14 $94,000,000 $831,283,504 שר הטבעות: שיבת המלך 17 בדצמבר 2003 $377,027,325 $742,083,616 $1,119,110,941 #13 #4 $94,000,000 $1,025,110,941 סה"כ $1,033,590,253 $1,881,564,936 $2,915,155,189 $281,000,000 $2,634,155,189

 ראו גם 
 סדרת סרטי "ההוביט" - טרילוגיית הספין-אוף של שר הטבעות

קישורים חיצוניים





 טרילוגיית סרטי שר הטבעות, בפרויקט הלגנדריום של טולקין באתר פאנדום

ביקורות:
 אמנון כרמל, על האפקטים המיוחדים בסדרת סרטי שר הטבעות

 רות נצר. 'שר הטבעות, אחוות הטבעת - המאבק בכוחות הרוע'. בתוך: נפש הקולנוע. רסלינג. 2014. עמ' 124-132.

הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סדרות סרטי פנטזיה
קטגוריה:סדרות סרטי הרפתקאות
קטגוריה:זיכיונות: סרטים וסדרות
קטגוריה:טרילוגיות קולנועיות
קטגוריה:סרטים אפיים